Document ID: 32014D0906

Title and Content:
ΑΠΌΦΑΣΗ 2014/906/ΚΕΠΠΑ ΤΟΥ ΣΥΜΒΟΥΛΊΟΥ της 15ης Δεκεμβρίου 2014 για την τροποποίηση της απόφασης 2013/726/ΚΕΠΠΑ προς υποστήριξη της απόφασης 2118 (2013) του ΣΑΗΕ και της απόφασης EC-M33/DEC.1 του Εκτελεστικού Συμβουλίου του Οργανισμού για την Απαγόρευση των Χημικών Όπλων (ΟΑΧΟ), στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Στις 9 Δεκεμβρίου 2013, το Συμβούλιο εξέδωσε την απόφαση 2013/726/ΚΕΠΠΑ (1). (2) Η απόφαση 2013/726/ΚΕΠΠΑ προβλέπει περίοδο εφαρμογής 12 μηνών για το σχέδιο που αναφέρεται στο άρθρο 1 παράγραφος 2 μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3. (3) Στις 6 Νοεμβρίου 2014, η τεχνική γραμματεία του Οργανισμού για την Απαγόρευση των Χημικών Όπλων (ΟΑΧΟ) ζήτησε την εξουσιοδότηση της Ένωσης για να παρατείνει την περίοδο εφαρμογής της απόφασης 2013/726/ΚΕΠΠΑ μέχρι τις 30 Σεπτεμβρίου 2015 ώστε να καταστεί δυνατή η συνέχιση της εφαρμογής του σχεδίου πέραν της ημερομηνίας λήξεως, που αναφέρεται στο άρθρο 5 παράγραφος 2. (4) Η τροποποίηση της απόφασης 2013/726/ΚΕΠΠΑ αφορά το άρθρο 5 παράγραφος 2 αυτής και την πρώτη παράγραφο του τμήματος «Δραστηριότητες» του παραρτήματος, όπου πρέπει να τροποποιηθεί η διάρκεια εφαρμογής του σχεδίου. (5) Η συνέχιση του σχεδίου που αναφέρεται στο άρθρο 1 παράγραφος 2 της απόφασης 2013/726/ΚΕΠΠΑ, όπως αναφέρεται συγκεκριμένα στο αίτημα που υπέβαλε ο ΟΑΧΟ στις 6 Νοεμβρίου 2014, θα μπορούσε να πραγματοποιηθεί χωρίς συνέπειες για τους πόρους. (6) Ως εκ τούτου η απόφαση 2013/726/ΚΕΠΠΑ θα πρέπει να τροποποιηθεί ώστε να καταστεί δυνατή η πλήρης εφαρμογή του σχεδίου που περιέχει, με την ανάλογη παράταση της διάρκειάς της, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2013/726/ΚΕΠΠΑ τροποποιείται ως εξής: 1) Η παράγραφος 2 του άρθρου 5 αντικαθίσταται από το ακόλουθο κείμενο: «2. Λήγει στις 30 Σεπτεμβρίου 2015.» . 2) Στο παράρτημα, τμήμα «Δραστηριότητες», η πρώτη παράγραφος αντικαθίσταται από το ακόλουθο κείμενο: «Θα παρασχεθεί υποστήριξη στον ΟΑΧΟ μέσω της διάθεσης έως 5 πληροφοριών δορυφορικών εικόνων προερχόμενων από το Δορυφορικό Κέντρο της ΕΕ (ΔΚΕΕ) την εβδομάδα, με συνολική διάρκεια από την υπογραφή της σύμβασης έως τις 30 Σεπτεμβρίου 2015.» . Άρθρο 2 Η παρούσα απόφαση αρχίζει να ισχύει την ημερομηνία της έκδοσής της. Βρυξέλλες, 15 Δεκεμβρίου 2014.

Classification Labels:
2109
2106
151

Label Descriptions:
{"2109": "Οργανισμός Ηνωμένων Εθνών (Ο.Η.Ε.)", "2106": "Διεθείς οργανισμοί", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 2179
3450
1422
3092

EuroVoc IDs (Expanded): 2179
3450
1422
3092

Dataset Source: meu

Split: test